section_heading: Povijest
paragraph_text: Najveća kontroverza zbila se 1993., kada su tadašnji svjetski prvak Kasparov i izazivač Nigel Short (koji se kvalificirao kroz FIDE sistem) prešli u novi savez Professional Chess Association (PCA) i pod njegovim okriljem odigrali meč za prvaka svijeta. To je prouzročilo 13-godišnje razdvajanje titula svjetskog šahovskog prvaka. Tijekom razdora FIDE je neko vrijeme (1998. – 2004.) organizirala svoja prvenstva kao pojedinačne knock-out turnire s igrama uz brže satove, opet kontroverznom promjenom. Još jedna kontroverza bilo je održavanje FIDE Svjetskog prvanstva 2004. u Libiji. Od 2002. do 2005. FIDE nije organizirala susrete za "Praški dogovor" iz 2002. za ujedinjenje svjetske titule, sve dok naposljetku svjetska titula nije ponovo ujedinjena na Svjetskom prvenstvu 2006. susretom Kramnik-Topalov.